|  |  |
| --- | --- |
| **КОНСУЛТАЦИОНЕН ДОКУМЕНТ**  **по проект на Закон за изменение и допълнение на Закона за гражданското въздухоплаване** | |
| **1. ОСНОВНА ИНФОРМАЦИЯ ЗА КОНСУЛТАЦИЯТА** | |
| 1.1. | Въведение:  Министерството на транспорта и съобщенията организира обществена консултация по предложение за изготвяне на проект на Закон за изменение и допълнение на Закона за гражданското въздухоплаване.  Проектът е в изпълнение на Плана за действие за 2023 г. с мерките, произтичащи от членството на Република България в Европейския съюз.  В него е поето като ангажимент на Република България осъществяването на редица мерки, една от които е изготвяне и приемане на Закон за изменение и допълнение на Закона за гражданското въздухоплаване. |
| 1.2. | Цели на консултацията:  Обществената консултация се организира, като се канят всички заинтересовани физически и юридически лица да отправят предложения и коментари по проектите на документи, подготвяни в процеса на изработването на законопроекта.  Законопроектът ще има за цел:   * постигане на съответствие с изискванията наЗОАРАКСД и Решение № 298 на Министерския съвет от 2 април 2021 г., с което е приета актуализирана стратегия за развитие на електронното управление в Република България 2019-2025 г., Приложение № 2 към която е Концепцията за регистрова реформа, като се посочат изрично регистрите, водени в Главна дирекция „Гражданска въздухоплавателна администрация“; * създаване на нормативно основание, с което дабъдат изпълнени указаниятана Европейската комисия.С промяната в уредбата ще се създаде необходимата предпоставка за прекратяване на процедурата за нарушение (infringement) № 2014/4241 срещу Република България за неправилно прилагане на Директива 2009/12/EО на Европейския парламент и на Съвета от 11 март 2009 г. относно летищните такси и на Регламент (EО) № 1008/2008 относно общите правила за извършване на въздухоплавателни услуги в Общността, въз основа на член 258 от Договора за функционирането на Европейския съюз; * създаване науредба относно киберсигурността в гражданското въздухоплаване, каквито са изискванията на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност; * създаване на основания за събиране на такси за административно обслужване в областта на административните услуги, произтичащи от уредбата на ЕС, за които няма основания за събиране в закона понастоящем; * създаване на административнонаказателни разпоредби, които да отразяват възникнали нови основания за търсене на административнонаказателна отговорност, произтичащи от уредбата на ЕС. |
| 1.3. | Консултационен процес:  Обществената консултация се открива за 14 дни като стартира на 7 юли 2023г. Консултационният документ и проекта на Закон за изменение и допълнение на Закона за гражданското въздухоплаване са публикувани на Портала за обществени консултации към Министерския съвет и на интернет страницата на Министерството на транспорта и съобщенията.  Всички заинтересовани страни ще могат да направят коментари и предложения по следните начини:   * на Портала за обществени консултации: изисква регистрация; * на ел. поща на Главна дирекция „Гражданска въздухоплавателна администрация“: caa@caa.bg ; * обратна връзка: След приключването на обществената консултация всички получени предложения ще бъдат обобщени в Справка за отразяване на предложенията, която ще бъде публикувана на Портала за обществени консултации и на интернет страницата на МТС.   Участието или неучастието в настоящата консултация не ограничава възможността на заинтересованите лица за участие в задължителните обществени консултации преди внасяне на законопроекта в Министерския съвет. |
| 1.4. | Релевантни документи и нормативни актове:   * Закон за гражданското въздухоплаване; * РМС № 298 от 2 април 2021 г.; * План за действие за 2023 г. с мерките, произтичащи от членството на Република България в ЕС; * Директива 2009/12/EО на Европейския парламент и на Съвета от 11 март 2009 г. относно летищните такси; * Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност. |
| **2. ОПИСАНИЕ НА ПРЕДЛОЖЕНИЕТО**  Изготвяне на проект на Закон за изменение и допълнение на Закона за гражданското въздухоплаване.  В проекта се предвижда осъществяването на редица цели, като напр. свързани с изпълнението на ЗОАРАКСД и РМС № 298 от 2 април 2020 г., разпоредби по прилагането на Директива 2009/12/EО на Европейския парламент и на Съвета от 11 март 2009 г. относно летищните такси, разпоредби, свързани с прилагането на Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност.  В новия законопроект ще бъдат регламентирани и отношения, които не са уредени нормативно или регламентацията им е непълна. Това са напр. нормите, свързани с воденето на регистри от ГД ГВА, нови санкционни норми за налагане на санкции при неизпълнение на регламенти на ЕС и пр.  Приемането на закона ще позволи постигането на съответствие с изискванията наЗОАРАКСД и РМС № 298 от 2 април 2020 г. по отношение на Стратегията за развитие на електронното управление в Република България 2019-2025 г., Директива 2009/12/EО на Европейския парламент и на Съвета от 11 март 2009 г. относно летищните такси, Регламент за изпълнение (ЕС) № 2019/1583 на Комисията от 23 септември 2019 г. за изменение на Регламент за изпълнение (ЕС) № 2015/1998 по отношение на мерките за киберсигурност и пр.  Приемането на Закона за изменение и допълнение на Закона за гражданското въздухоплаване цели постигане на положителен ефект върху дейността на субектите от икономическия сектор въздушен транспорт. | |
| **3. ВЪПРОСИ ЗА ОБСЪЖДАНЕ**   * Заинтересованите страни могат да изложат всички свои бележки и коментари по описаните и предложени изменения и допълнения в Закона за гражданското въздухоплаване. | |
| **4. ДОКУМЕНТИ, СЪПЪТСТВАЩИ КОНСУЛТАЦИЯТА**  Проект на Закон за изменение и допълнение на Закона за гражданското въздухоплаване. | |